Obuv

Obuv (ďalšie názvy pozri nižšie) je dvojica výrobkov pozostávajúcich zo spodku (podošvy) a zvršku z rôznych materiálov, určených na ochranu alebo pokrytie nohy. Podrobnosti o definícii pozri nižšie.

 Terminológia 
Podľa definície z technickej normy obuv je (sú) „výrobok(-ky) pozostávajúci(-ce) zo spodku (podošvy) a zvršku z rôznych materiálov, určený(-é) na ochranu alebo pokrytie nohy“.ISO 19952:2005 – Footwear. Vocabulary (definícia č. 68) Podľa mierne odlišnej definície je obuv „súčasť odevu chrániaca nohy proti vonkajším klimatickým a mechanickým vplyvom a súčasne umožňujúca zdravotne nezávadnú chôdzu“obuv. In: Pyramída. s. 3908-3909.. V zastaraných textoch sa za obuv považuje všeobecne odev či pokrývka nôh, čiže okrem definície uvedenej vyššie v prvej vete patria medzi obuv aj ponožky, pančuchy a onuce obuv. In: Slowár Slowenskí Češko-Laťinsko-Ňemecko-Uherskí. dostupné onlineobuv. In:  (anglické slovo footwear – obuv dodnes v neodborných textoch zahŕňa aj ponožky atď.footwear. In: ).

Obuv sa (obyčajne) vyrába v pároch. Ľavý alebo pravý polpár obuvi sa nazýva topánka. V užšom zmysle sa ako topánka označuje len obuv (podľa iných definícií len kožená obuv alebo len kožená denná ľahšia obuv) rozličných tvarov siahajúca maximálne po resp. kúsok nad členok. Slovo topánka je pravdepodobne prevzaté z maďarčiny (podrobnosti pozri nižšie). V súčasnom slovenskom slangu sa namiesto slova topánka vyskytuje bohemizmus bota; pričom ale staršie sa slovo bota (resp. vtedajší variant bôta) v slovenčine (regionálne) používalo nie vo význame topánka, ale vo význame čižma.bota. In: Slowár Slowenskí Češko-Laťinsko-Ňemecko-Uherskí. dostupné onlinebota. In: .

 Časti topánky
Základné časti súsvršek. In: :
zvršok (=horná sústava obuvi)
priehlavok
zadné dielce
spodok (=spodná sústava obuvi)
podošva
podrážka
podpätok
klenok

 Druhy obuvi
Podľa osôb, pre ktoré je určená:
pánska obuv
dámska obuv
detská obuv
dievčenská obuv
chlapčenská obuv
obuv pre najmenšie deti

Podľa materiálu:
usňová obuv (neodborne: kožená obuv)
gumová obuv
textilná obuv
obuv z plastických látok
poromerická obuv
poromerická obuv z barexu
drevená obuv

Podľa účeluISO 19952:2005 – Footwear. Vocabulary:
vychádzková obuv
celoročná (vychádzková) obuv – t. j. obuv pre voľný čas, mestská obuv a pod.
letná (vychádzková) obuv
zimná (vychádzková) obuv (=obuv do chladného počasia)
spoločenská obuv (=módna obuv, vysoko módna obuv)
domáca obuv (=prezúvacia obuv)
prezúvková obuv – t.j. obuv na ochranu inej obuvi
viacúčelová športová obuv (=športovo-rekreačná obuv)
športová obuv
rekreačná obuv
pracovná obuv v širšom zmysle 
pracovná obuv v užšom zmysle
bezpečnostná obuv
ochranná obuv
zdravotná obuv (= ortopedická – t.j. terapeutická alebo profylaktická – obuv) – niekedy sa rozlišuje medzi zdravotnou obuvou a ortopedickou obuvou

Niekedy sa uvádzajú ako samostatná kategória ďalšie položky, napr. tanečná obuv či rybárska obuv.

Podľa tvaru, výšky zvršku a pod. (jednotná kategorizácie neexistuje a kategórie sa prelínajú; nasleduje len veľmi orientačné delenie)sliper. In: https://www.bata.sk/web/kategoria/web-katalog-sk-zeny#eyJmaWx0ZXJzIjp7ImlkaXRlbSI6eyJ2YWx1ZSI6NDEwMDV9fSwib3JkZXJpbmciOlt7ImhvdyI6ImFzYyIsImtleSI6InByaW9yaXR5In1dLCJsaW1pdCI6MjEsIm9mZnNldCI6MCwicmVjdXJzaXZlIjpmYWxzZX0=:
otvorená obuv – napr. šľapky, sandále
slipery – napr. lodičky, mokasíny, dreváky, papuče
tenisky
poltopánky
členková obuv
čižmy
bačkory (krpce)
športová obuv – napr. tretry, lyžiarky

 Etymológia 
 Obuv
Slovo obuv pochádza z praslovanského slova *obuvЬ (význam: obuv) odvodeného z praslovanského slovesa *obuti (význam: obuť).obuv. In: 

 Topánka
Slovo topánka pravdepodobne pochádza z maďarčiny. V maďarčine sa vyskytuje pomerne zriedkavé slovo topán s variantmi topánka a topány. Význam tohto slova je nasledovný: obuv, ktorá pokrýva celé chodidlo, väčšinou siaha po členok, má krátky zvršok, je z relatívne jemného materiálu, má relatívne málo hrubú podošvu a relatívne jemnejší tvar; opánka. (Opakom pojmu topán(ka) bola podobná obuv s hrubším materiálom, podošvou a tvarom, ktorá sa volá bakancs. Zo slova bakancs vzniklo slovenské slovo bagandža, ktoré ale má dnes už trochu iný význam.) Pôvod maďarského slova topán(ka) je neistý; do úvahy prichádzajú napríklad tieto možnosti: 1. Slovo môže pochádzať napr. zo zvukomalebného maďarského slova top vo význame „ťap, stúpnuť“, alebo z maďarského nárečového slova topa vo význame „majúci ploché/chybné nohy“. V prípade pôvodu z maďarčiny treba maďarské slovo topánka chápať ako zdrobneninu slova topán. 2.  Slovo môže alternatívne pochádzať z južnoslovanského slova opanak (význam: sandále, opánka, to, čo sa obopína okolo nohy a pod.). Toto slovo vzniklo z veľmi rozšíreného praslovanského koreňa, ktorý mal viacero variantov a (mimochodom) v dnešnej slovenčine má podobu –pnúť- resp. –päť- (napr. v slovesách obopnúť, pripäť).heslá topánka, topán, topány, top, bakancs http://osnyelv.hu/czuczor/topán in: http://www.tankonyvtar.hu/hu/tartalom/tinta/TAMOP-4_2_5-09_Etimologiai_szotar/Etimologiai_szotar_750_750.html

 Poznámky 

 Referencie 

 Pozri aj 
 Veľkosti obuvi

 Iné projekty